
Prooemium. 


Jn  Anatomia  sic  dicta  practica  multa 
animadvertuntur ,  quorum  explicationi 
omni  fere  tempore  eo  diligentius  insu- 
daverunt  pathologi,  quo  magis  ista  ob¬ 
scuriora  sunt,  quam  caetera  omnia, 
quae  in  morboso  statu  sub  sensus  ca¬ 
dunt.  Comparatione  similium  casuum 
per  analogiam  nos  ad  unius  alterius  ve 
rei  adhuc  latentis,  meliorem  cognitio¬ 
nem  perventuros  esse,  jure,  ut  videtur, 
spes  alenda  est.  Quare  cum  hac  occa- 

sione  speciminis  loco  quaedam  a  nobis 
edenda  essent ,  non  alienum  nobis  ele¬ 
gisse  videbamur  argumentum,  si  obser¬ 
vationem  de  ventriculi  ruptura  iis  quae 

c 

jam  exstant,  adjiceremus.  Non  fuit  in 
animo,  diagnosin  atrocis  morbi,  quae 
vix  constitui  possit,  vel  causas  efficien¬ 
tes  obscuras  eruere,  immo  potius  quae- 
nam  maxime  earum  verisimiles  sint, 
disquirere,  casum  tantum  sane  memo¬ 
rabilem  sumus  exposituri,  Dolendum 
*  ♦  % 

est,  de  anamnesi  morbi  nonnulla  quae 

« 

exspectare  possis ,  silentio  praetermissa 

t  '  */ 

esse,  cum  nullo  modo  ista  nota  nobis 
reddere  potuerimus.  Caeterum  lector 
beuevole  has  paginas  aequo  animo  ac¬ 
cipias  etiam  atque  etiam  rogo. 

Ventriculus  organon  est,  quod  alimenta 
primum  excipit,  et  corpori  humano  assi- 

/  r  /  \  " 

k 

milat.  Innumerabilis  nervorurm  copia ,  qui 
in  regione  false  cardiaca  nominata  in  ple¬ 
xum  solarem  colliguntur,  et  illic  veluti  ai- 
'  _  #  '  s  ■ 

terum  cerebrum  constituunt,  eum  circum¬ 
dant,  a  quibus  magnam  partem  sensibili- 

o 

tatis  accipit.  Multa  eademque  magna  vasa 
et  sanguifera  et  lymphatica,  sicuti  functio¬ 
nes  ejus  physiologicae,  inter  vitae  prae¬ 
sertim  vegetatiyae,  organa  praecipua  lo¬ 
cum  ei  designant  primum.  Si  quis  inge- 
storum  perpetuam  receptionem  atque  per- 

mutationem,  eorumque  varietatem,  tum 
auctam  vim  vitalem  tum  relaxationem  ef¬ 
ficientium,  vitae  genus  ipsum  moresque 
aetatis  nostrae  probe  computaverit  atque 

perpenderit,  haud  sane  infici  ab  itur,  et  dy- 

/  *  '• 

namicorum  et  organicorum  ventriculi  mor¬ 
borum  magnae  copiae  seminia  in  istis  quas 

»  • 

adduximus  conditionibus  latere  posse  et 

/  ^ 

contineri.  Non  est  quod  de  omnibus  hisce 
transigamus,  observationes  potius  quasdam, 
ea  sci  em  que  a  viris  eruditis  institutas  hic 
afferre  haud  alienum  visum  est,  cum  ni¬ 
mirum  dignae  sint  istae,  quae  in  omnium 
perveniant  notitiam. 

Foramina,  subita  membranarum  ven¬ 
triculi  ruptione  exorta,  quibus  quae  coiir 
tinebat  repente  in  cavum  abdominis  pro¬ 
fluxerunt,  quibusque  necessario  velociter 
mors  adducta  est,  tam  raro  usque  eo  ob¬ 
servata  sunt,  ut  artis  peritis  medicae  ob¬ 
servationis  hujuscemodi  casus  mentio  haud 
ingrata  visa  sit. 

Foemina,  'cujas  nomen  taceo,  annos 
nata  sex  et  quadraginta,  validae  corporis 
structurae,  plurium  liberorum  mater,  nun¬ 
quam  in  morbos  prona,  usque  ante  hos  sex 
menses  graviores  valetudines  nullas  fere  ex¬ 
perta  fuit;  hoc  vero  tempore,  cum  saepius 
obstructionibus  alvi  laboraret  pertinacibus, 
pilulis  drasticis ,  quarum  mihi  penitus  igno¬ 
ta  est  compositio,  usa  est  saepius;  dehinc 
nunquam  satis  recte  valens,  semper  molesto 
ventriculi  gravante  dolore  vexata  est.  Cibis 
captis  aut  potibus  haustis  saliva  os  habuit, 
vomituritiones  quidem  haud  diu  morantes 
•  intermittentesque  observatae  sunt,  vomitus 
verus  nunquam.  Digestio,  quod  miretur 
aliquis,  firma,  appetitus  ciborum  sanus, 
alvus  naturalis,  nullae  quae  huc  spectent 
neque  intraverunt  molestiae  neque  offen¬ 
siones.  Nunquam  lecto  habita  medici  con¬ 
silium  rarius  appetiit,  qui  igitur  latentem 
morbum  atrocem  inopinatum  haud  digno¬ 
scere  eumque  curare  potuit*  Qui  modo 


ingravescens  paullulum,  modo  iterum  re¬ 
mittens  conspiciebatur,  ita  ut  nunquam 

*  ,  i 

penitus  cessans  aegrotam  excruciare  de¬ 
sierit,  Sic  ad  diem  XIX,  mensis  Junii  per¬ 
durabat,  quo  inclinato  ad  terram  capite 
aegrota,  cum  negotio  cuidam  operam  da¬ 
ret,  sensationem  percepit,  ac  si  in  cavo 
\  ■ 

abdominali  fragore  quodam  aliquid  dere¬ 
pente  dirumperetur,  fiuidumque  eluctare¬ 
tur,  quam  ipsa  anxia  clamore  significabat, 
verbisque  demum  demonstrabat  acceleran¬ 
tibus.  Accidit  hoc  mane  hora  octava  cum 
dimidia.  Nihilominus  tamen  vires  iterum 
recepit,  ita  ut  quasi  nihil  esset  perpessa  e 
fenestra  prospiceret.  At  hora  praeterlapsa 
dimidia,  ingentes  horrendique  exorti  sunt 
dolores,  totum  abdomen  occupantes.  Nunc 
domum  clamore  perpetuo  implet  aegrota, 
accedit  febris,  eademque  acutissima,  sitis 
potu  sedatur  nullo,  pulsus  frequentissimus, 
ita  ut  arteriarum  ictus  pleni  et  duri  cen¬ 
tum  et  quadraginta  observentur  in  mo- 


mento*  Mc  'icus  celeriter  adcitus  neque 
iteratis  venaesectionibus,  neque  largo  lau- 
dani  usu  acerbissimos  dolores  lenire  potest. 
Tristis  ille  et  miserandus  status  ad  diei, 
insequentis  horam  matutinam  quartam  us¬ 
que  sine  ulla  remissione  perdurabat,  qua 
viribus  exhausta  *  mentis  vero  omnino 
compos,  obiit. 

Quae  morbi  decursus  historia  magnum 
cogitationi  spatium  relinquit;  insunt  quae 
de  aegrotae  statu  comperire  potui  omnia; 

i  * 

multa  tamen  quae  desideres  ei  desunt;  at- 

Y  '  ■  *  i  \ 

tamen  ad  nostrum  propositum  mirabile 
quoddanv  aenigma  pathologicum  proponere* 
hoc  minoris  momenti  videtur. 

Obductione  facta  in  pectoris  cavo  ni¬ 
hil  animadversum  est,  quod  a  statu  nor¬ 
mali  recederet,  omnia  sana  atque  in  op¬ 
timo  statu  inventa  sunt. 

Tegumentis  abdominis  incisis,  magna 
fluidi  turbidi  copia  ex  abdominali  cavo 
effluxit.  Peritonaeum  intestina  que  tenuia 


inflammationis  vestigia  incipientis,  quam 
tempus  breve  impedivisse  videtur  quo  mi¬ 
nus  msgis  progrederetur,  ostenderunt.  Ven¬ 
triculus  omnino  vacuus,  collapsus  statuque 
subinflammatorio  etiam  paullulum  rubi¬ 
cundus  apparuit;  hic  spiritus  vini  ope  ser¬ 
vatus  miliique  traditus  est.  Quod  formam 
ejus  externam  attinet,  nihil  contra  statum 
sanum  observari  potest,  quod  magnitudi- 
nem  parvus  et  corrugatus  videtur,  nisi  hoc 
potius  spiritus  vini  effectui  adscribere  po¬ 
teris.  In  superficie  anteriori  sive  superiori 
magis  qua  ad  curvaturam  minorem  spec¬ 
tat,  induratio  ventriculi  membranarum,  ut 

i  *  *  i  * 

videtur,  animadvertitur,  duos  pollices  lon¬ 
gitudine,  unum  adaequans  latitudine.  Quae 
induratio,  quam  callositatem  rectius  deno- 

s 

minaremus,  si  eam  exactius  examinare  ve¬ 
lis,  in  solius  tunicae  muscularis  et  tunicae 
vasculosae  consistit  degeneratione,  quo 
fit,  ut  externe  tunica  externa,  interne  tu¬ 
nica  intima  s.  villosa  eam  obvelent,  itaque 


I 


—  i3  — 

y-  •  ,■■■  '- 

neque  externae  neque  intimae  tunicae 

cum  ista  callositate  commune  est*  In  me- 

* 

dia  ista  indura tione,  qua  densistas  maximat 
est,  in  media  parte  cardiam  inter  et  py¬ 
lorum  rotundum  observatur  foramen,  pol-* 
licis  dimidii  diametro ,  quod  omnes  ventri^ 
culi  tunicas  perforat.  Quae  apertura  for¬ 
mam  sistit  infundibuli,  cujus  interius  ori¬ 
ficium  amplius,  exterius  arctius  animad¬ 
vertitur.  Speciem  prae  se  fert,  ac  si  ul¬ 
ceris  effectu  exorta  sit,  quod  scilicet  sen¬ 
sim  tunicas  perforaverit.  Natura  ejus  ixi- 
fundibiliformis  evidenter  lentam  erosionem 
distingui  sinit,  ita  ut  erosione  ab  interiori 
incipiente  gradatim  tunicae  perforatae  sint, 
quo  factum  est,  ut  sola  membrana  exter» 
na  jam  satis  attenuata  ventriculi  cavum 
clauserit,  quae  demum  minori  etiam  in 
ventriculi  tunicas  agente  vi  necessario  rup¬ 
ta  est.  Cujus  rei  argumenta  sunt:  tum 
fimbriae  istae  obductione  detectae,  quae 
aperturae  margines  circumdabant,  serius 

vero  spiritus  vini  effectu  dissolutae  sunt, 

tum  quod  membrana  externa ,  quo  loco 

%  ^  . 

perforata  est,  tenuis  lamellae  adinstar  ad 
foramen  istud  spectat.  In  foraminis  circu¬ 
itu  vestigia  inflammationis ,  corpore  rese¬ 
cto,  in  conspectum  venerunt,  quae  hodie 
vero  omnino  disparuerunt.  Caeterum  in 
omnibus  ventriculi  membranis  nihil  ani¬ 
madvertitur,  quod  a  statu  phvsiosogico 
recedat. 


Rem  nunc  exactiori  examini  sub* 

.  *■ 

jiciamus  liceat. 

*  * 

Quod  jam  ex  historia  morbi  et  ipsa 
obductione  elucere  possit,  commemoratum 
foramen  a  ventriculi  ulcere  duxisse  videtur 
originem,  quod  ex  interiori  superficie  ad 
exteriorem  progrediens  omnes  ejus  mem¬ 
branas  corroserat.  Aperturae  forma  ro¬ 
tunda,  in  adjecta  tabula  designata,  natura 

ipsa  aperturae,  praesertim  interna  ejus  fa¬ 
cies,  qua  satis  patet,  lentam  esse  prae¬ 
cessam  erosionem ,  callosi  margines  ,  in¬ 
flammatio  foramen  circumdans,  morbi  de¬ 
cursus  acutissimus,  ulcus  adfuisse  satis  di¬ 
lucide  testantur.  Adde  et  hoc,  quod  jam 
supra  de  fimbriis  monuimus,  quae  in  ob¬ 
ductione  visae,  postea  vero  et  tempore  et 
spiritus  vini  effectu  oculis  subductae  sunt; 
quae  sine  dubio  a  tunica  externa  relictae 
erant,  quae  paullatim  in  tenuissimam  la¬ 
mellam  erosione  reducta  subito  rupta  est, 
cum  ventriculi  contenti  vim  et  pondus  non 
amplius  arcere  valeret,  ad  terram  corpo¬ 
ris  inclinatione  membranarum  tensionem 

adaugente*  7 

\ 

In  cavo  abdominis  ,  ut  supra  comme* 
moravimus,  magna  fluidi  turbidi  reperta 
est  quantitas,  quam  nihil  aliud  fuisse  con¬ 
jicimus,  nisi  ventriculi  contentum  et  pure 
et  succo  gastrico  mixtum. 


Peritissimus  Stoll  *)  similem  casum 
observavit,  quo  in  exenteratione  cadave- 
ri£  foeminae  statim  mortuae  reperta  est 
magna  quantitas  seri  purulenti  in  abdo- 
mine  ex  abscessu  rupto  intra  membranas 
ventriculi  sito ,  et  perforatione  totius  stru- 

A 

cturae  ejusdem.  Praeterea  aegrota  nostra 
magnam  aquae  aliorumque  fluidorum  co- 
piam,  sitis  immensae  sedandae  causa  bibe¬ 
rat;  omnia  haec  in  cavum  abdominis  ef¬ 
fluxerant. 

Dolorum  ingentium,  quos  cum  iis  in 
graviditate  extrauterina  apparentibus,  quam 
medicorum  veteranus,  peritissimus  Heirti**) 
tam  dilucide  pertractat  comparare  possim, 
hanc  mihi  reddo  rationem.  Contenta  e 
ventriculo  effluxa  quasi  inconsuetus  stimu- 

i'  ,  •*  -  •  » 

Ius 


*)  vid.  Stoll  ratio  medendi.  Vol.  i.  pag,  1:65. 

**)  vid.  Horns  Archiv  fiir  med.  Erf,  Jalirgang  Jan, 

u,  Febr. 


Ius  peritonaeum  et  viscera  irritatione  sua 

offenserunt,  quo  factum  est,  ut  inflamma* 

tio  magis  erysipelacea  evocata  sit,  quae, 

ut  verisimile  est*  in  veram  traiisiiss et  in- 
/  ...  ,  .  .  Y  ' 

flammationem ,  nisi  aegrota ,  doloribus  ex¬ 
hausta  ingentibus,  prius  diem  supremum 
obiisset* 

Nunc  vero  hujus  memorabilis  morbi 
causas  exactius  dilucidare  necesse  esset, 
cum  sane  graves  fuerint  et  vehementes, 
quae  tantam  organis ationis  laesionem  effi¬ 
cere  valerent*  Quemadmodum  vero  in  per¬ 
multis  morbis,  ubi  destructio  materiae  or¬ 
ganicae  observatur,  causae  maxima  ob¬ 
scuritate  obductae  sunt,  sic  quoque  hoc 
in  casu  multa  nobis  vel  incerta  sunt,  Vel 
nos  omnino  latent.  Pilulas  drasticas  accu¬ 
sare  possis,  quarum  pOst  usum  primo 
symptomata  morbi,  dolor  fixus  iil  regione 
ventriculi  et  vomituritiones  inceperunt, 
quas  autem  minime  accusaremus  |  quod 

u 


enim  symptomata  illa  morbosa  post  earum 
administrationem  intraverunt,  non  testari 
potest,  ut  videtur,  causam  quoque  in  iis 

/  y  *  -  ' 

contineri»  Drastica  enim,  Aloe,  Jalappa, 

Gratiola  e»  c.,  forsan  adhibita,  in  stoma- 

* 

cho  sano  haud  quaquam  tanta  mala  effi-  • 
cere  possunt,  nisi  errore  iis  venenum  quod¬ 
dam  , admixtum  fuerit.  Venena  acria,  prae¬ 
cipue  hydrargyrum  muriaticum  corrosi- 

t  '  X  \ 

vum  *),  arsenicum  oxydatum  album,  phos- 

i 

phorum  inflammationem,  gangraenam  per¬ 
forationemque  ventriculi  efficere  posse,  in¬ 
ter  omnes  constat.  Exempla  quaedam  no¬ 
temus  liceat»  Portal  **)  hominem  secuit 
arsenico  mortuum,  cujus  ventriculus  rup¬ 
tus  erat,  inflammatus,  contentum  ejus  in 
abdomen  effusum.  Baillou  ***)  post  vene- 


vid.  Cirillo  sur  les  maladi.es  v^neriennes  P.  IU- 
observ.  3.  . 

**)  vid.  Cours  d’Anat.  med.  Vol.  V.  p  117. 

***)  vid.  Boneti  Sepulcr,  anat.  libr,  Illt  Seet,  VII,  ob¬ 
serv,  XYII1. 

ficia  stomachum  multis  foraminulis  perfo¬ 
ratum  invenit.  Buddaeus  *)  in  puella  ex 
nimia  dosi  camphorae  mortua ,  stomachum 
multo  fusco,  tenaci  muco  repletum,  et  tu¬ 
nicam  villosam  pluribus  locis  erosam,  eam- 
que  maculis  nigris  gangraenosis  instructam 
invenit,  quae  certo,  nisi  mors  celerius  ad¬ 
venisset  ,  ruptae  foramina  constituissent. 
La  Flize  **)  in  fo emina  ex  uncia  >  cali  ni- 
trici  mortua  veiitriculum  pari  modo  gan¬ 
graenosum  reperit.  Post  aetheris  et  opii 
abusum  similia  observata  sunt  ***).  Notum 
est,  phosphorum  ventriculi  membranas  de¬ 
struxisse,  cujus  rei  ubique  mentio  fit.  Ami¬ 
corum  meorum  quidam  similem  casum 
ipse  observavit.  His  observationibus  quo- 

*)  vid.  Blumenbaclis  mediz.  Bililiotlieli. 

**)  vid,  Gazette  salutaire  de  Boillon  1787.  Hufelauds 
Annalen  der  franz,  A.  W.  Bd,  1.  S.  317. 

***)  vid,  Histoire  de  la  Societe  de  Medie»  Aiiiio  1774 
a  Baris  1782. 

Blumenbaclis  medis*  Bibliothek  Bd,  I,  S.  490» 


que  adnumerentur  exempla,  quibus  yermes 
intestinales  et  ventriculum  et  intestina  per¬ 
foraverunt  *),  Sunt  vero  satis  multa  exem¬ 
pla,  ubi  ut  in  aegrota  nostra,  ulcera  et 

♦  %  - 

foramina  ventriculi  post  mortem  visa  sunt, 
nullis  causis  occasionalibus  dilucide  prae¬ 
gressis  **).  Certe  inflammatio  tarde  ince¬ 
dens  interno  quodam  statu  morboso  aut 
metastasibus  exorta,  praecessit,  quae  non 
resoluta  in  exulcerationem  abiit.  Multos 

'  »  >  i  , 

aegrotos  et  ipsi  in  nosocomio  Caritatis  vi¬ 
dimus,  ex  diarrhoea  chronica  mortuos,  ubi 
nulla  febris  inflammatoria,  nulla  sympto¬ 
mata  gravioris  inflammationis  antecesse- 


*)  vid.  Fabricius  Hildanus,  Cent,  II.  observ.  71.  III. 
observ.  20. 

Amelung  in  Hufelands  Journal  der  praktischen  Heil- 
kunde.  XXII.  Bd.  1,  St.  pag.  g4.  » 

Justi  in  Jbaldingers  N.  Magaziu.  X,  Bd.  p,  467. 

**)  Morgagni  de  caus.  ct  sed,  morb,  Epist.  XXIX.  Ait. 
14  seq  XXXVJII.  Art.  ig. 

Lieutaud  hiat.  anat.  L.  I.  ob-  crv.  142  sqq. 


rant;  post  mortem  tamen  intestinorum  te¬ 
nuium  crassorumque  pars  maxima  exulce¬ 
rata  reperta  est,  ita  ut  ulcera  eademque 
impura  et  exesa  ad  triginta  interdum  nu¬ 
mero,  marginibus  callosis,  rubore  livido 
circumdatis,  in  conspectum  venirent. 

Omnes  dyscrasiae,  syphilis ,  arthritis, 
Scabies,  praecipue  scrophulosis  pronae 
sunt  ad  tales  morbos  procreandos,  pari 
modo  affectiones  metastaticae  et  caeterae. 
Portal  *)  duos  aegrotos  mercurialium  et 
antis corb unicorum  usu  sanavit,  quorum  to¬ 
tus  habitus  scrophulosus  erat,  quique  vo¬ 
mitu  chronico  matutino  laborabant,  per 
os  et  anum  multam  veri  puris  quantitatem 
ejiciebant,  ubi  ipse,  ulcera  ventriculi  ad¬ 
fuisse  adseverat.  c. 

Hic  etiam  observatio  locum  habeat, 

quam  Dr,  Voelker,  Chirurgus  legionarius 

•-  .  .  )  •  '  ,  '  ..  , 
r  !  ('  ,  *  v  •'  '  •  '  l  v  / 


*)  vid.  Cours  (TAnatomie  medi»  Yol,  Y,  p,  199, 

benevole  mecum  communicavit;  qui  vir 

doctissimus  in  permultis  obductionibus  in- 
fantium  pauperum,  qui  materno  lacte  ca« 
ruerant,  pulmentoque  farinaceo  enutriti 
erant,  ventriculum  in  regione  maxime  po¬ 
steriori,  plus  minusve  cardiae  opposita 
perforatum ,  contentaque  in  abdominis  ca¬ 
vum  effusa  invenit* 

Plerumque  infantes  isti  nondum  aci 
unius  anni  aetatem  pervenerant,  excepta 

puella  sex  annos  et  dimidium  nata* 

/  • 

/  Causam  occasionalem  maxime  proba¬ 
bilem  illo  nimis  calide  assumta  pulmenta 
putat,  quae  in  tam  tenero  stomacho  ut 
infantilis  est,  perpetuam  irritationem,  et 
ipsam  inflammationem  corrosionemque  ef¬ 
ficere  potuerint.  Argumentum,  quod  rem 
istam  maxime  confirmat,  observatio  est, 
quod  foramina  ista  vir  clar*  Voelker  so¬ 
lummodo  in  pauperum  infantibus,  pulto 
farinacea  enutritis  reperit,  et  locus  ero- 


i 


sionis  semper  cardia-e  oppositus  fuit,  quam 
in  partem  deglutiti  cibi  ducuntur* 

Sententia  ista  revera  digna  est,  quae 
ab  omnibus  medicis  continuatis  observa¬ 
tionibus  confirmetur,  quamvis  enim  nec 
diagnostica  scientiae  pars,  nec  therapeu¬ 
tica  ex  ista  observatione,  ut  videtur,  fru¬ 
ctum  habere  possit,  medicinae  tamen  fo¬ 
rensi  praecipue  politiae  medicae  maximi 
momenti  foret,  Diagnosis  hujus  morbi  in 
tam  tenera  aetate  sane  difficillima  ess et, 
cum  infans  mala  sua  vagitu  tantum  aliis¬ 
que  doloris  signis  exprimere  possit;  si  ta¬ 
men  recte  cognosceretur  morbus,  tantam 
laesionem  organicam  arte  sanari  posse,  vix 
credibile  est*  Quam  multi  liberi  per  ma¬ 
trum  imprudentiam  mortui  -.(servarentur,  si 
politia  medica  hujus  rei  rationem  haberet, 
illis  que  demonstraret,  quomodo  recens  na¬ 
tos  optime  enutrirent. 

Dignae  etiam  sunt,  quae  hic  accura¬ 
tius  dilucidentur  et  perpendantur  istae 

Bailliei  *)  et  Hunteri  **)  observationes  de 
succi  gastrici  in  ventriculi  fibras  post  mor¬ 
tem  effectu*  Baillieus  dicit:  Saepius  in 
ventriculi  fundo  parvum  locum  tenuiorem, 
pellucidiorem  quam  in  statu  sano  ac  fere 
dissolutum  observari,  quod  phaenomenon 
a  vi  chemica  corrosiva  succi  gastrici  deri- 

\  t  ■'  ~  j  H 

vandam  esse  putat;  si  autem  succus  iste 
fortiori  acrimonia  praeditus  est,  tunc  sub¬ 
stantiam  totam  ventriculi  dissolvit,  ita  ut 
contenta  in  abdomen  effundantur,  qua  oc¬ 
casione  pari  modo  vicina  intestina  corro¬ 
dantur.  Si  quis  hujuscemodi  observatio¬ 
nes  alias  legere  velit,  in  libris  anatomico- 
/  > 

pathologicis ,  multa  quae  huc  spectent,  in- 


*)  vid,  I5a.illie  practical  essays  on  medical,  subjects  by 

»  r  •  - 

a  member  of  tbe  royal  College  of  Pliysicians  of 
Londqn  and  Ediidnirgh  S,  79. 

**)  Philos,  Transacr,  vol.  LXII,  p,  44 7  ct  ej,is  °^‘ 
servat,  ou  certain  parts  of  the  animal  oeconomy 
Pag-  183. 

veniet  *)♦  Soemmeringius  **)  etiam  in  in¬ 
fante  permagnam  dissolutionem  membra¬ 
narum  ventriculi  cum  effusione  contento¬ 
rum  in  abdominis  cavum  observavit. 

Caeterum  hujuscemodi  casus  rarissi¬ 
mi  sunt,  plerumque  in  hominibus  repe- 
riuntur,-  qui  valetudine  prospera  gauden¬ 
tes  celeri  ac  subita  morte  eripiuntur  v.  c. 
in  iis  qui  voluntariam  mortem  oppetunt* 
Causae  hujus  erosionis  perforationisque  in 
elementis  succi  gastrici  chemicis  quaeren¬ 
dae  sunt,  quae  anima  efflata  in  ventriculi 
tunicas  vi  vitali  atque  reactione  privatas 
veluti  acidum  corrosivum  agunt* 

Similes  effectus  bilis  nimis  acris  pro* 
ducere  valet;  viri  magnae  auctoritatis  hac 

*)  Ilandbuch  der  path,  Anatomie  von  Voigtel,  sxtx 
Fand  S.  4 68» 

Gardiner,  Untersuchungen  uber  die  Natur  tiiier,  Kqr-* 
per.  Leipz,  1780.  p.  16. 

•*)  vid.  Voigtel  a*  a.  O.  pag.  468*. 

de  re  observationes  instituerunt,  quae  me¬ 
dico  forensi  sane  maximi  momenti  sunt, 
ne  venenorum  effectui  temere  adscribat, 
quod  bilis  acrimonia  effecit.  Sic  Borri- 
chius  *)  narrat  juvenis  ventriculum  a  bile 
corrosiva  erosum  fuisse  ,  quae  omnes  ef¬ 
fectus  in  veniliciis  observatos  habuit. 

Si  quis  observationibus,  quas  in  hoc 
libello  attulimus,  quorumdam  eruditorum 

de  hac  re  scripta  conferre  velit  vid* 

v  \ 

Cruikshank,  Anatomy  of  the  absorbing  ves- 
sels  pag.  n3f  -  Geoffroy  in  Histoire  de  la 
societe  royale  de  Medicine  ad  1780  et  81 
pag.  162.  Idem  in  memoires  de  la  so¬ 
ciete  royale  de  Medicine  vol.  IV.  n.  I. 
Monro ,  observations  on  the  crural  hernie 
n.  3.  Schobinger  in  epist.  ad  Hallerum 

script.  vol.  III.  Mekel  in  epist.  ad  Hal- 
ler.  script.  vol.  III»  Laporte  in  Journal  de 
* - - - 


*)  vid,  Eartliolini  Act.  med,  Ilafn.  vol,  IV,  observ,  56. 
pag.  115. 

Medec.  T.  XXXVII.  p.  3 12.  Murray  Ab- 
handk  der  IConigl.  Schwed.  Akademie  1789* 

.  ,4 

Sandifort  observat,  anat.  patii.  L.  IV*  Avi- 
cenna  Canon  L.  III.  Fen.  13.  Tract.  4, 
cap.  16.  Baron  in  memoires  presentees  I. 
pag.  383*  Hufelands  Journal  der  prakti^ 
schen  Heilkunde  XXII.  B.  2  St#  p*  35. 

Curriculum  vitae  ex  decreto  gratiosae 

facultatis  medicae  Berolinensis 
adjectum. 


i 

Ego  Ludovicus  Horn ,  die  VIII.  mensis 
Maji  a.  d.  MDCCXCV*  Laasphae,  oppi¬ 
dulo  comitatus  Wittgensteinensis  natus, 
patre  medico  practico,  ad  annum  usque 
decimum  quintum  disciplina  domestica  in¬ 
stitutus,  jam  inde  a  tenera  aetate,  artis 
illius  quam  pater  exercebat,  maturo  amore 
flagra\i,  Primis  igitur  literarum  rudimen- 

tis  absolutis  Darmstadiam  adii,  Gymnasii 
ibi  florentis  lectionibus  usurus»  Quo  loco 
assidue  latinarunt  nec  non  graecarum  li- 
teraram  studio  incumbens  artibus  humani¬ 
tatis  ita  imbutus  sum,  ut  biennio  elapso 
ex  sententia  praeceptorum  ad  Academiae 
studia  altiora  satis,  paratus  judicarer.  Tum 
itaque  Giessae  studium  academicum  in¬ 
choavi  duce  praesertim  Wilbrandtio ,  cu- 

i.  V 

jus  in  Anatomia  comparativa  et  Physiolo¬ 
gia  nec  non  aliorum  clar,  virorum  prae¬ 
lectiones  per  unum  annum  frequentavi* 
Inde  Berolinum  profectus  per  semestre  hi¬ 
bernum  i8i4raM&I5  celeb.  Rudclpbii  et 
Knapii  de  Anatomia  >  illust*  Hufelandii  et 
Hornii  de  Therapia  et  materia  medica, 
clariss*  Graelii  de  Chirurgia  lectiones  au¬ 
divi.  Sed  vere  insequenti  bello  tum  erum¬ 
pente  a  literarum  cultu  ad  arma  avocatus 
per  octo  menses  ab  hac  literarum  sede 
abfui»  Ab  initio  anni  i8i6>  recenti  studio 
ad  otia  reversus,  deinceps  exercitationibus 

clinicis  cel.  Hornii,  perill*  Hufelandii,  ex- 
perient.  Graefii,  praelectionibus  clar.  Bus- 
sii  de  ophthalmologia,  exper,  Bernsteinii 
de  acologia,  celeb.  Mursinnae  de  cursu 
operationum  nec  non  de  arte  obstetritia 

adfui*  Absoluto  tum  examine  rigoroso, 

/  ■  \  ,  . 

peracto  jam  cursu  anatomico  -  chirurgico 

\ 

nec  non  clinico  spero  fore  ut  hodierno 
die  summos  in  utraque  medicina  honores 
adipiscar* 

Theses 


defendenda  e* 

i)  Nulius  morbus  sine  materie* 


s)  Febris  puerperalis  a  caeteris  morbis  in- 

’  '  -  ,.»i  v 


flammatoriis  haud  diversus  est  status 

\  “  "  y  ‘  '■  "• 

morbosus. 


3)  Omnes  fo  eminarum  morbi  hystericae 

sunt  vel  Originis  vel  complicationis. 

4)  Calomel  minime  est  antrphlogisticnm* 

*  '  v  ,•  ■  ;  f' ,  '/  • . ' 

5)  Bronchotomia  minime  est  negligenda» 

Explicatio  tabulae. 

A.  Cardia  ventriculi. 

i 

B .  Pylorus  ventriculi, 

C.  Fundus  ventriculi. 

/  i 

D .  Curvatura  parva. 

K  Curvatura  magna. 

G.  Perforatio  ventriculi, 
i/,  Superficies  interna  ventriculi  in  cir- 
cuito  perforationis  excisa. 
a  a  a.  tunica  villosa, 

\  \  t 

b .  tunica  vasculosa. 

c.  tunica  muscularis. 

d ♦  Perforatio  ab  interiori  visa. 

